ทองคำปิดลบ 4.5 ดอลล์
สัญญาทองคำตลาดนิวยอร์กปิดลบ4.5 ดอลล์ที่ 1,383.1 ดอลลาร์/ออนซ์ตลาดจับตาการประชุมเฟด
29 ต.ค. 2565

สัญญาทองคำตลาดนิวยอร์กปิดลบ4.5 ดอลล์ที่ 1,383.1 ดอลลาร์/ออนซ์ตลาดจับตาการประชุมเฟด
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 4.5 ดอลลาร์ หรือ 0.32% ปิดที่ 1,383.1 ดอลลาร์/ออนซ์
ขณะที่สัญญาโลหะเงินส่งมอบเดือนก.ค.ลดลง 19.6 เซนต์ ปิดที่ 21.758 ดอลลาร์/ออนซ์ ส่วนสัญญาโลหะทองแดงส่งมอบเดือนก.ค.ลดลง 0.40 เซนต์ ปิดที่ 3.1975 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1434.80 ดอลลาร์/ออนซ์ ร่วงลง 12.60 ดอลลาร์ และสัญญาพัลลาเดียมส่งมอบเดือนก.ย.ปิดที่ 717.85 ดอลลาร์/ออนซ์ ดิ่งลง 13.85 ดอลลาร์
นักลงทุนมีท่าทีระมัดระวังการซื้อขายก่อนที่จะรับทราบผลการประชุมของเฟด โดยการประชุมระยะเวลา 2 วันของเฟดจะมีขึ้นในวันอังคารที่ 18 มิ.ย.และเสร็จสิ้นในวันพุธที่ 19 มิ.ย. ซึ่งนักลงทุนจับตาดูว่าเฟดจะยังคงเดินหน้าโครงการซื้อสินทรัพย์ในวงเงินปัจจุบันที่ 8.5 หมื่นล้านดอลลาร์/เดือนต่อไปหรือไม่ หลังจากนายเบน เบอร์นันเก้ ประธานเฟดได้ส่งสัญญาณเมื่อวันที่ 22 พ.ค.ที่ผ่านมาว่า การลดขนาดโครงการซื้อสินทรัพย์ อาจจะมีขึ้นในการประชุมในอีกไม่กี่ครั้งข้างหน้า หากตลาดแรงงานของสหรัฐฟื้นตัวขึ้น
หนังสือพิมพ์วอลล์สตรีท เจอร์นัล รายงานเมื่อสัปดาห์ที่แล้วว่า มีสัญญาณบ่งชี้ว่าเบอร์นันเก้อาจจะสร้างความเชื่อมั่นให้กับนักลงทุนว่า การลดขนาดโครงการซื้อพันธบัตรของเฟดจะไม่ดำเนินการควบคู่ไปกับการปรับขึ้นอัตราดอกเบี้ย